
	Latvijas Meža īpašnieku biedrība
	1. Gan grozījumu projektā Enerģētikas likumā gan MK noteikumos Nr.686 aicinām lietoto terminoloģiju saskaņot ar citiem, spēkā esošiem tiesību aktiem, tai skaitā mežsaimniecību regulējošiem.

2.Enerģētikas likuma grozījumu projektā aicinām paredzēt, ka kaskadēšanas principu nav nepieciešams ievērot, ja tradicionālo (augstvērtīgāko, kas gan ir relatīvs jēdziens) sortimentu ražošana nav ekonomiski pamatota.
	Daļēji ņemts vērā
	1. Likumprojekts ir precizēts atbilstoši sniegtajiem priekšlikumiem

2. Likumprojekts ir precizēts atbilstoši sniegtajiem priekšlikumiem

	A/S “Latvijas valsts meži”
		Grozījumi
	Priekšlikumi, pamatojums

	2. Papildināt 58.11 pantu ar jaunu sesto, septīto, astoto, devīto, desmito un vienpadsmito daļu šādā redakcijā:
[..]
(7) Šā panta sestajā daļā minētās iestādes, izstrādājot minētās atbalsta shēmas, var pieņemt lēmumu neievērot kaskadēšanas principa prioritāšu secību šādos gadījumos:
1) ja tas vajadzīgs, lai nodrošinātu enerģijas piegādes drošību;
2) ja vietējā rūpniecība kvantitatīvi vai tehniski nespēj izmantot meža biomasu atbilstoši ekonomiskajai un vidiskajai pievienotajai vērtībai attiecībā šādām izejvielām:
a) meža biomasas izejvielas, kas iegūtas tādās mežu apsaimniekošanas darbībās kā pirmskomerciālā retināšana vai meža ugunsgrēku novēršana;
b) meža biomasas izejvielas, kas iegūtas cirtēs, kuras tiek veiktas meža sakopšanai pēc dabiskiem traucējumiem, piemēram, vējgāzēm, snieglauzēm, plūdiem, kaitēkļu bojājumiem vai kaitēkļu bojājumu novēršanai
c) meža biomasas izejvielas, kuru raksturlielumi nav piemēroti Latvijas kokapstrādes uzņēmumiem, kas atrodas transportēšanai ekonomiski pamatotā attālumā.
[..]
	Aicinām precizēt un papildināt Grozījumu 2.punkta (7) daļas 2) punktu šādā redakcijā:
2) ja vietējā rūpniecība  kvantitatīvi vai tehniski nespēj izmantot meža biomasu atbilstoši ekonomiskajai un vidiskajai pievienotajai vērtībai attiecībā uz šādām izejvielām:
a) meža biomasas izejvielas, kas iegūtas tādās mežu apsaimniekošanas darbībās kā jaunaudžu kopšana vai meža ugunsgrēku seku likvidēšana;
b) meža biomasas izejvielas, kas iegūtas sanitārajās cirtēs;
c) meža biomasas izejvielas, kuras raksturlielumu dēļ, nav ekonomiski pamatotas izmantošanai un piemērotas Latvijas kokapstrādes uzņēmumiem;
d) meža biomasas izejvielas, kas iegūtas no lauksaimniecībā izmantojamām zemēm un krūmājiem.

Pamatojums: 
Aicinām terminu lietojumu harmonizēt ar citiem spēkā esošajiem normatīviem aktiem, lai novērstu pārpratumus (skat. 2) punktā un  a), b) apakšpunktos piedāvātos terminus). 
Aicinām pievienot d) apakšpunktu, jo kaskadēšanas principus nebūtu ekonomiski pamatoti ievērot arī gadījumos, kad vērīgo sortimentu ražošana nav lietderīga un ekonomiski pamatota, piemēram, lauksaimniecības zemju atbrīvošana no apauguma. 

